Il-president tal-Lega Pro Taljana, Francesco Ghirelli, ta aktar dettalji dwar x’jista’ jiġri jekk it-tielet kategorija tal-football Taljan ma tkunx tista’ tkompli bil-partiti rispettivi tagħha. Meta mistoqsi dwar il-mertu sportiv u t-timijiet li jistgħu jiġu promossi għas-Serie B, Ghirelli semma’ lil Monza, Vicenza u Reggina li jinsabu fl-ewwel postijiet tal-Lega Pro. Minkejja kollox mhux se jkun hu li jieħu din id-deċiżjoni partikolari minħabba li hu jrid ilaqqa’ lill-kunsill federali u minn hemm jibdew id-diskussjonijiet li se jsiru f’forma virtwali. Ghirelli temm jgħid li kull deċiżjoni li trid tittieħed għandha tkun waħda li tnaqqas l-impatti negattivi fuq il-clubs involuti iżda li tkun trasparenti u ġusta għal kulħadd.